**Մարզպետի տեղակալներ Լևոն Սարգսյանը և Վարդան Ալեքսանյանը քննարկեցին Տավուշի մարզային զարգացման 2017-2020 ծրագրի կազմման հետ կապված հարցեր 14.07.2016թ**

Հուլիսի 14-ին ՀՀ տարածքային կառավարման և զարգացման նախարարության տարածքային կառավարման վարչության պետ Արա Ռոստոմյանը, տարածքային զարգացման պլանավորման բաժնի պետ Աննա Իվանյանը, մարզպետարանի աշխատակազմի զարգացման ծրագրերի և վերլուծության բաժնի վարիչ Գուրգեն Հարությունյանը Տավուշի մարզային զարգացման 2017-2020 ծրագրի կազմման հետ կապված քննարկում ունեցան մարզպետի տեղակալներ Լևոն Սարգսյանի և Վարդան Ալեքսանյանի հետ: Աշխատանքային խմբերը մեկ անգամ ևս հստակեցրին մարզային զարգացման ծրագրի համապատասխան ոլորտների ռազմավարական ուղղությունները, գերակայությունները և այն անելիքները, որոնք դեռևս պետք է խմբի կողմից վերլուծվեն և տեղայնացվեն ծրագրում: Այնուհետև ըստ բնագավառների խմբերի անդամները ուսումնասիրեցին արդեն կատարած աշխատանքները և ներառեցին բոլոր նոր կատարվող առաջարկությունները: